खासमा रणनीतिक महत्त्वको भएकाले फास्ट ट्रयाकमा चीन र भारत दुवैले चासो देखाएका थिए । शक्तिशाली दुई छिमेकीबीचको सम्बन्धलाई सन्तुलित बनाउनसमेत सरकारका लागि सेना सहज विकल्प बनिदियो । तर, नेपाली सेनाका पूर्वउपरथी बिनोज बस्न्यात भन्छन्, “बाह्य, राजनीतिक र आर्थिक स्वार्थ प्रेरित भएर सडक निर्माण सेनालाई दिनु हानिकारक हो । यसले कूटनीतिमा त प्रतिकूल असर गर्छ नै, मुलुकलाई नै जोखिममा पुर्‍याइदिन्छ ।”
